Bloom Energy Server

Bloom Energy Server (בעברית: תא האנרגיה בלום) הוא תא דלק של תחמוצת מוצקה המיוצר על ידי חברת "Bloom Energy" האמריקאית. התא משתמש בדלקים במצב נוזל או גז (דלקי מאובנים כבנזין, סולר ופרופאן) לצורך ייצור חשמל עבור האתר בו הוא בשימוש. לפי הצהרת החברה, תא בודד בגודל 10 סנטימטרים רבועים מייצר חשמל בכמות של כ-25 ואט.

על אף שהשיטה שבו נוצרת האנרגיה בתאי-הדלק מוכרת מכבר בתעשייה, טוענת החברה כי מצאו דרך ייחודית לייצר בתאים שלה אנרגיה ללא בעירה או שריפת דלקים, ובנצילות גבוהה יותר מאשר בתאי-דלק קודמים.

החברה המייצרת את התא גייסה עד כה יותר מ-400 מיליון דולר מקרנות הון סיכון ומשקיעים פרטיים לפיתוח המוצר. הגנרל קולין פאוול, מזכיר המדינה של ארצות הברית לשעבר, יושב בדירקטוריון החברה. בין החברות המשתמשות במוצר הן גוגל, פדקס, eBay, וולמארט וחברת קוקה-קולה.

קישורים חיצוניים 

 
 Bloom Energy - אתר האינטרנט של החברה
 עודד בריינר, Bloom Box : עתיד האנרגיה?, באתר nrg מעריב, 22 בפברואר 2010
 
  ?The Bloom Box: An Energy Breakthrough, כתבה על המוצר מתוך תוכנית הטלוויזיה "60 דקות" ומידע נוסף, באתר CBS News, 30 באוגוסט 2010 
 טום מק'ניקול, Tech Pioneers Who Will Change Your Life - K.R. Sridhar, באתר הטיים מגזין 

ייצור חשמל